**RÜHMADE KOMPLEKTEERIMISE PÕHIMÕTTED MUHU LASTEAIAS**

1. Rühmade komplekteerimine uueks õppeaastaks algab pärast kohasaamise avalduste laekumise lõppu (15.aprill).
2. Esialgsed rühmade nimekirjad edastatakse lapsevanematele maikuu lõpuks.
3. Rühmade lõplik koosseis Muhu Lasteaias selgub vastavalt lasteaia põhimääruse §3 (3)-le uue õppeaasta alguseks.
4. Rühmade nimekirjad kinnitab lasteaia direktor oma käskkirjaga õppeaasta alguses ja sisestab seejärel elektroonilisse andmebaasi EHIS ja ELIIS-i.
5. Rühmade vanuselise ja arvulise koosseisu määrab ära Koolieelse lasteasutuse seaduse (KELS) §6 ja §7.
6. Lasteasutuse direktor moodustab KELS-i alusel vastavalt vajadusele ja võimalusele sõime- ja lasteaiarühmad.
7. Rühmadesse registreeritud laste vanused on järgmised:

1)Sõimerühmas on kuni kolmeaastased lapsed.

2) Lasteaiarühmad jagunevad vanuseti:  
    noorem rühm – kolme- kuni viieaastased;  
    keskmine rühm – viie- kuni kuueaastased;  
   vanem rühm – kuue- kuni seitsmeaastased;  
  3) liitrühm – kahe- kuni seitsmeaastased.

1. Rühmadesse registreeritud laste arv lasteasutuses on järgmine:  
     1) sõimerühmas kuni 14 last;  
     2) lasteaiarühmas kuni 20 last;  
     3) liitrühmas kuni 18 last.
2. Liitrühma moodustamiseks võivad ettepaneku teha lapsevanemad või neid asendavad isikud.
3. Lastevanemate nõusolekut rühmade komplekteerimisel küsime juhul, kui on tegemist varasema üleviimisega vanemasse rühma või nooremasse rühma maha jätmisega.
4. Vanuserühma poolitamisel küsitakse kindlasti logopeedi, eripedagoogi ja rühma õpetaja arvamust lapse arengutaseme kohta.
5. Võimalusel ei tööta meie lasteaia töötaja oma lapsega samas rühmas.
6. Võimalusel komplekteeritakse kooliminejate rühm puhta rühmana, kus käivad koos ainult kooliminevad lapsed vanuses 6-7a.